Diari Oficial de la Generalitat Valenciana


Sumari del DOGV 5415, del 27-12-2006 (2006/15062)

ORDE de 20 de desembre de 2006, de la Conselleria d'Agricultura, Pesca i Alimentació, per la qual es publica la línia pressupostària i l'import màxim que finança, per a 2006, les subvencions a les sol·licituds d'ajudes a les inversions acollides a l'Orde de 29 de maig de 2002, de la mateixa conselleria, per al foment del cultiu i l'explotació en comú de les explotacions agràries.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5415

Data del DOGV
:   27-12-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/15324


Data del document
:   20-12-2006

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * explotació agrària
    * ajuda a l'agricultura
    * ajuda pública
    * explotació agrària en comú
    * suport econòmic
    * agres

ORDE de 20 de desembre de 2006, de la Conselleria d'Agricultura, Pesca i Alimentació, per la qual es publica la línia pressupostària i l'import màxim que finança, per a 2006, les subvencions a les sol·licituds d'ajudes a les inversions acollides a l'Orde de 29 de maig de 2002, de la mateixa conselleria, per al foment del cultiu i l'explotació en comú de les explotacions agràries. [2006/15086]  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indiquen la línia o les línies pressupostàries que les financen i l'import màxim que s'hi destina.  
Així mateix, en el Decret 149/2005, de 21 d'octubre, del Consell de Generalitat Valenciana, s'aprova, amb entrada en vigor del seu contingut el dia 1 de gener de 2006, el Reglament Orgànic i Funcional de la Conselleria d'Agricultura, Pesca i Alimentació, amb el qual es modifica el reglament anterior, aprovat per mitjà dels decrets 118/2003, d'11 de juliol, i 199/2003, de 3 d'octubre, i s'adscriu a la Subsecretaria d'esta conselleria competències en la gestió de les ajudes estructurals a les explotacions agràries a través de l'Àrea de Foment i Garantia Agrària. Atés que les ajudes convocades en la present orde tenen les seues bases reguladores publicades en normativa anterior a l'1 de gener de 2006, és necessari ordenar els aspectes administratius afectats pel canvi estructural que hi ha hagut.  
Per això, vista la proposta del subsecretari de la Conselleria d'Agricultura, Pesca i Alimentació, en l'exercici de les funcions que tinc atribuïdes,   
ORDENE  
Apartat primer  
Les subvencions regulades en les disposicions de la Conselleria d'Agricultura, Pesca i Alimentació indicades en este article i gestionades per la Subsecretaria d'Agricultura, Pesca i Alimentació, a través de l'Àrea de Foment i Garantia Agrària, es concediran en l'exercici 2006 a càrrec de les línia pressupostària i per l'import global màxim que s'assenyala, d'acord amb la Llei de la Generalitat Valenciana 15/2005, de 26 de desembre, de Pressuposts per a l'any 2006.  
Programa 714.20, línia T4721, capítol VII: Inversions en explotacions agràries.  
. Orde de 29 de maig de 2002, de la Conselleria d'Agricultura, Pesca i Alimentació, per al foment del cultiu i l'explotació en comú.  
Import global màxim anualitat 2007: 1.995.000 euros  
Apartat segon  
Es delega en el subsecretari de la Conselleria d'Agricultura, Pesca i Alimentació la competència per a resoldre les sol·licituds presentades a l'empara d'esta convocatòria.  
Apartat tercer  
L'òrgan col·legiat a què fa referència l'article 22 de la Llei 38/2003, de 17 de novembre, General de Subvencions, per a la proposta de concessió d'ajudes regulades per la present orde, estarà compost pel cap de l'Àrea de Foment i Garantia Agrària, com a president, el cap del Servici de Millora d'Estructures Agràries i el cap de la Secció d'Ajudes a les Rendes, que actuaran com a vocals.  
Apartat quart  
Contra els actes administratius de les convocatòries de l'apartat primer podrà interposar-se un recurs de reposició davant del conseller d'Agricultura, Pesca i Alimentació en el termini d'un mes comptador des de l'endemà de la seua notificació o impugnar-se directament davant de l'òrgan jurisdiccional per mitjà de la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la seua notificació, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46.1 de la Llei Reguladora de la Jurisdicció Contenciosa Administrativa.  
València, 20 de desembre de 2006  
El conseller d'Agricultura, Pesca i Alimentació  
Juan Gabriel Cotino Ferrer